PSL แรลลี่ยาว! บวกอีก 7% นิวไฮในรอบกว่า 6 เดือน รับ BDI พุ่ง 2000 จุด-อัพเป้าใหม่ 13 บ.  
PSL แรลลี่ยาว! บวกอีก 7% นิวไฮในรอบกว่า 6 เดือน รับ BDI พุ่ง 2000 จุด-อัพเป้าใหม่ 13 บ.  
PSL แรลลี่ยาว! บวกอีก 7% นิวไฮในรอบกว่า 6 เดือน รับ BDI พุ่ง 2000 จุด-อัพเป้าใหม่ 13 บ.  
19 ก.ค. 2562

ผู้สื่อข่าวรายงานว่า บริษัท พรีเชียส ชิพปิ้ง จำกัด (มหาชน) หรือ PSL ณ เวลา 14.58 น. อยู่ที่ระดับ 9.60 บาท บวก 0.60 บาท หรือ 6.67% ด้วยมูลค่าซื้อขาย 168.93 ล้านบาท ราคาหุ้นปรับตัวแรงในรอบกว่า 6 เดือน โดยนับตั้งแต่หุ้นปรับตัวขึ้นไปที่ระดับ 9.70 บาท เมื่อวันที่ 26 ธ.ค.61

บล.เอเชีย เวลท์ ระบุในบทวิเคราะห์วันนี้(19ก.ค.62) ว่า PSL (ซื้อ; AWS TP 13.00 บาท) ค่าระวางเรือล่าสุดปรับตัวเพิ่มขึ้นมาอยู่ที่ 2,130 จุด +66 จุด หรือ +3.20% ปรับตัวเพิ่มขึ้น 66%YTD ในขณะที่ค่าเฉลี่ยในไตรมาส 3/62 ปรับตัวขึ้นมาอยู่ที่ 1,750 จุด เพิ่มขึ้น 76% เทียบไตรมาสก่อนหน้า
ทั้งนี้เนื่องจากซัพพลายของเรือในปี 2563 จะหายไปมากกว่า 20% จากมาตรการ IMO2020 ที่บังคับการใช้เชื้อเพลิงเรือที่ควบคุมซัลเฟอร์ให้ต่ำ ประกอบกับค่าระวางเรือตกต่ำทำให้ไม่มีการต่อเรือใหม่เป็นเวลานาน
ปรับประมาณการค่าระวางเรือเฉลี่ยในปี 2562 และ 2563 จากเดิม 1,400 จุดต่อปี เป็น 1,425 จุด และ 1,800 จุดตามลำดับ ทำให้รายได้ค่าระวางเรือและกำไรสุทธิจากธุรกิจเดินเรือของ PSL ในปี 2562-2563 เพิ่มขึ้น 27% และ 164% ตามลำดับ จึงปรับประมาณการราคาเป้าหมายขึ้นจาก 10.50 บาท เป็น 13.00 บาท เปลี่ยนจากถือเป็นซื้อ
PSL มีความแข็งแกร่งทั้งในระยะสั้นและระยะกลางจากการเกิดทั้ง Daily &amp; Weekly Buy Signal และหาก PSL สามารถปิดตลาดรายเดือนได้เหนือ 8.30 บาท จะเกิด Monthly Buy Signal ครั้งใหม่ ซึ่งมีความเป็นไปได้ค่อนข้างมาก การกลับมาเกิด Monthly Buy Signal ครั้งใหม่จะทำให้แนวโน้มหลักของ PSL อยู่ในแนวโน้มขาขึ้น (Uptrend) อย่างเต็มตัวทันที PSL มีเป้าหมายแรกอยู่ที่ 10.70 บาท และ 14.40 บาท ตามลำดับ จุด Stop Loss ระยะสั้นอยู่ที่ 8.40 บาท(Resistance: 9.10, 9.25, 9.55; Support: 8.85, 8.70, 8.40)
